ଫତେହାବାଦ୧୯/୧ଃ ସେକ୍ସ ରାକେଟ୍ର ପର୍ଦ୍ଦାଫାଶ କଲା ପୋଲିସ୍। ମହିଳାମାନଙ୍କୁ ନେଇ ଘରେ ଚାଲିଥିଲା ସେକ୍ସ ରାକେଟ୍। ଏହି ସେକ୍ସ ରାକେଟ୍ରେ ୪ଜଣ ଗ୍ରାହକଙ୍କୁ ମଧ୍ୟ ପୋଲିସ୍ ଗିରଫ କରିଛି। ଗିରଫ ହୋଇଥିବା ମହିଳାମାନେ ଆାସାମ୍, ପଶ୍ଚିମବଙ୍ଗ ଓ ପଞ୍ଜାବ ଆଦି ସ୍ଥାନରୁ ଆସି ସେକ୍ସ କାରବାରରେ ସାମିଲ୍ ଥିଲେ। ହରିୟାଣର ଫତେହାବାଦରେ ଜଣେ ମହିଳା ନିଜ ଘରେ ସେକ୍ସ ରାକେଟ୍ ଚଳାଉଥିଲେ। ଅସହାୟ ମହିଳାମାନଙ୍କୁ ନେଇ ଦେବ ବ୍ୟବସାୟରେ ନିୟୋଜିତ କରାଯାଉଥିଲା।
ଡିଏସ୍ପି ଧର୍ମବୀର ପୁନିୟାଙ୍କ କହିବା ମୁତାବକ, ଫତେହାବାଦ ରୋଡ୍ର ନହର ଅଞ୍ଚଳ ନିକଟରେ ଥିବା ଏକ ଘରେ ସେକ୍ସ ରାକେଟ୍ ଚାଲୁଥିବା ସୂଚନା ମିଳିଥିଲା। ପୋଲିସ୍ ରାତି ଅଧିଆ ଉକ୍ତ ସ୍ଥାନରେ ଉପରେ ଚଢ଼ଉ କରି ସଂପୃକ୍ତ ୬ ମହିଳା ଓ ୪ ପୁରୁଷଙ୍କୁ ଗିରଫ କରିଥିଲା। ବର୍ତ୍ତମାନ ଭାରତୀୟ ଦଣ୍ଡ ବିଧାନ ସଂହିତା ଅନୁସାରେ ସଂପୃକ୍ତ ବ୍ୟକ୍ତିଙ୍କ ଉପରେ ପୋଲିସ୍ ମାମଲା ରୁଜୁ କରିଛି।
